**INVITAȚIE:** **Workshop ANAD cu tema *Educația în Anti-Doping***

**la Brașov**

 **Stimați parteneri ai Sportului Curat,**

 **Agenția Națională Anti-Doping (ANAD) organizează în perioada 23-25 aprilie la Brașov un workshop gratuit, cu tema „Educația în Anti-Doping”. Obiectivul întâlnirii este acela de a identifica instrumentele și metodele de lucru specifice destinate conturării inițiativelor legislative din domeniul educației privind prevenirea și combaterea dopajului în sport.**

 La acest eveniment, sunt invitați să participe antrenorii, sportivii și persoanele implicate în activitatea sportivă.

 Workshopul se va desfășura pe o perioadă de trei zile.

 **Temele abordate** vor fi:

* Standardul pe Educație în anti-doping
* Abordarea educației anti-doping la nivel european și internațional
* Instrumente și metode de educație pentru tinerii sportivi
* Anti-dopingul în școli și în sportul de performanță
* Sportul curat în contextul sportului de masă

 **Înscrierea** la workshop se face până pe **6 aprilie** prin poca@anad.gov.ro sau la telefon 0722 580 597 - persoană de contact Claudia Timnea. Toate detaliile organizatorice necesare, precum și sala de evenimente în care se va desfășura workshopul, vor fi trimise înainte de eveniment.

 Acest workshop face parte din seria celor 24 de evenimente regionale ce au menirea de a provoca specialiștii invitați să propună observații, completări la actele normative aflate în dezbatere și astfel de a oferi o altă perspectivă asupra implicațiilor aplicării lor.

 *Workshopul este susținut de Agenția Națională Anti-Doping prin Proiectul „Ajustarea legislației relevante privind combaterea dopajului în sport”, Cod MySMIS 130073, Cod SIPOCA 740, proiect cofinanțat din Fondul Social European prin Programul Operațional Capacitate Administrativă (Axa Prioritară 1 – Administrație publică şi sistem judiciar eficiente) și de la bugetul de stat de care instituția beneficiază. Astfel, ANAD beneficiază, pe o perioadă de 48 de luni (03.12.2019 – 02.12.2023), de o finanțare nerambursabilă în valoare de 12,972,553.40 lei (din care 10.894.851,50 lei cofinanțare asigurată de Uniunea Europeană și 1.818.250,83 lei finanțare nerambursabilă din bugetul național). Obiectivul proiectului este îmbunătățirea planificării strategice, a managementului calității și performanței și sistematizarea fondului activ al legislației de referință, iar scopul acestuia este dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri. Mai multe informații sunt pe pe site-ul www.anad.gov.ro, secțiunea „Proiect POCA”.*

*Cu deosebită considerație,*

**CHRISTINE VIȘCOȚEL**

***Manager Proiect***